Kurang luwih amèh separo kolèksi kréta pusaka ing Keraton Yogyakarta menika pakaryan saka Negara Walandi. Kolèksi kréta paling akèh yaiku saka Sri Sultan Hamengku Buwono VII ingkang nggadhahi 10 kréta. Saka 10 kréta kuwi, ana 8 kréta minangka pakaryan saka Spyker, Amsterdam, ing taun gawé 1901. Saha diwuwuhi manèh dening Sri Sultan Hamengku Buwono VIII ingkang nggadhahi 5 kréta. Kréta liyane, kaya ta Kréta Kanjeng Nyai Jimat wewenangé Sri Sultan Hamengku Buwono I, menawa Kréta Mandra Juwala wewenangé Sri Sultan Hamengku Buwono III, yèn Kréta Kiai Jaladara lan Kréta Manik Retna wewenangé Sri Sultan Hamengku Buwono IV, lan uga Kréta Wimanaputa, Kréta Notopuro, Kréta Harsunaba, Kréta Kiai Garuda Yeksa menika wewenangé Sri Sultan Hamengku Buwono VI. Kabéh kréta pusaka kuwi mau disimpén ing Dalém Keraton Yogyakarta dan Muséum Kréta Keraton Yogyakarta, ingkang ditrpaké dadi tunggangan sadina-dina raja lan kulawarga, kanggo upacara-upacara sing ana ing Keraton Yogyakarta, uga bisa di tonton masyarakat umum.